|  |  |
| --- | --- |
| C:\Users\korisnik3\Desktop\novi grb za dopise.jpg | C:\Users\korisnik3\Desktop\novi grb za dopise.jpg |
| **Република Србијa** | **Република Србија** |
| **Министарство државне управе и локалне самоуправе** | **Канцеларија за сарадњу са цивилним друштвом** |

**ЈАВНИ ПОЗИВ**

Министарство државне управе и локалне самоуправе, у сарадњи са Канцеларијом за сарадњу са цивилним друштвом, објављује Нацрт Извештаја о имплементацији Акционог плана за спровођење иницијативе Партнерство за отворену управу у Републици Србији за 2014. и 2015. годину (у даљем тексту: Извештај).

Иницијатива „Партнерствo за отворену управу – ПОУ“ је покренута 2011. године у циљу обезбеђивања подршке земљама учесницама у изградњи отворене, транспарентне и одговорне управе, оријентисане према грађанима. Учешће и овој иницијативи Република Србија сматра добрим путем за спровођење општег циља реформе јавне управе у Републици Србији који подразумева обезбеђење високог квалитета услуга грађанима и привредним субјектима и стварање такве јавне управе која ће значајно допринети економској стабилности и повећању животног стандарда грађана.

Позива се заинтересована и стручна јавност да у периоду од 19. до 30. октобра 2015. године упути своје предлоге, коментаре и сугестије на објављени извештај и тиме допринесе квалитету текста овог документа. Извештај ће бити постављен на званичној интернет презентацији Министарства државне управе и локалне самоуправе([www.mduls.gov.rs](http://www.mduls.gov.rs)), Канцеларије за сарадњу са цивилним друштвом ([www.civilnodrustvo.gov.rs](http://www.civilnodrustvo.gov.rs)) и на порталу еУправе ([www.euprava.gov.rs](http://www.euprava.gov.rs)).

Ваше предлоге, коментаре и сугестије, можете доставити на следећи начин:

* на порталу еУправе ([www.euprava.gov.rs](http://www.euprava.gov.rs)) и
* електронском поштом, у форми Обрасца за достављање коментара, на и-мејл адресу: dragana.brajovic@mduls.gov.rs, најкасније до петка, 30. октобра 2015. године.